|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Kiskomplex S ● Complex Design S

## Azonosító (tantárgykód)

BMEEPLAS711

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 0 | - |
| gyakorlat | 6 | önálló |
| laboratóriumi gyakorlat | 0 | - |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

6

## Tantárgyfelelős

|  |  |
| --- | --- |
| neve: | Makrai Sándor DLA  egyetemi docens  makrai.sandor@lako.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Lakóépülettervezési Tanszék

## A tantárgy weblapja

http://kkx-lako.blogspot.hu/

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 7. félév

## Közvetlen előkövetelmények

### Erős előkövetelmény:

#### BMEEPKOA599 ● Tervezési szigorlat

#### BMEEPUIA601 ● Városépítészet 2

#### Szakirányválasztás

### Gyenge előkövetelmény:

#### Click here to enter text.

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

Ebben a tárgyban a szövetszerű, intenzív beépítésű összetett külső-belső struktúrák létrehozása a feladat, szintézist képezve a városrendezés és a lakóépület-tervezés között. A beépítés 500-as, és a lakás 200-as léptékű építészeti terveinek együttes kidolgozása előkészíti a Komplex 1 és a Komplex 2 tárgyak oktatását. Inspiratív helyszínek (sziget, felhagyott bánya, hegytető) mind szokatlan beépítést kívánnak, ennek hatására a hallgatók kísérletezésre kényszerülnek, a szokatlan építészeti kérdésekre kreatív válaszokat adnak.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### (7.1.1.2. - Érti az emberek, az épített és a természeti környezet közötti kapcsolatokat, kölcsönhatásokat, ismeri az épületek tervezésének elveit, lépéseit. - Ismeri a jellemző épületfajták funkcionális, társadalmi és jogszabályi követelményeit, a különböző tervezési feladatok előkészítéséhez és tisztázásához szükséges módszereket).

#### Ismeri a szövetszerű beépítések kialakításának sajátos módszertanát;

#### Ismeri a szövetszerű beépítések kialakítását megelőző kutatási feladatokat;

#### Ismeri a szövetszerű beépítések elemzésének legfontosabb szempontjait;

#### Ismeri az alkalmazható lakásegységek kialakításának építészeti lehetőségeit, eszközeit;

#### Ismeri a szövetszerű beépítések kialakításának történeti és kortárs példáit?

#### Ismeri a szövetszerű beépítések kialakításának jellemző műszaki megoldásait.

### Képesség

(7.1.2.1. - Képes az adott funkciókhoz, körülményekhez és igényekhez illeszkedő építészeti programalkotásra, követelményrendszer összeállítására. - Képes a tervezési folyamatot a koncepcióalkotástól a részlettervek szintjéig átlátni, képes a leginkább megfelelő megoldások, szerkezeti elemek, épületszerkezetek, anyagok és berendezések kiválasztására. - Képes az esztétikai, funkcionális, megrendelői, műszaki, gazdasági, valamint a társadalmi, szociológiai és pszichológiai követelményeket integráló, a szabályozásoknak megfelelő épületek terveinek elkészítésére).

(7.1.2.2. - Képes az építészeti tervezés és az építési folyamatok során keletkező problémák felismerésére, a komplex gondolkodásmódra, a különböző szempontok közti összefüggések, kölcsönhatások átlátására, a szempontok rangsorolására, az ellentmondások feloldására, a különböző lehetőségek közötti körültekintő döntésre. - Képes korábban nem ismert problémák felismerésére, új termékek, szerkezetek, technológiák megismerésére és körültekintő értékelésére, alkalmazására).

(7.1.2.4. - Képes építészeti és műszaki dokumentáció grafikailag igényes elkészítésére manuális és digitális eszközökkel. - Képes alkalmazni a vonatkozó ábrázolási szabályokat és hatósági előírásokat).

#### Képes felismerni a jellemző beépítési típusokat;

#### Képes felismerni a jellemző lakástípusokat;

#### Képes a megépült példák értelmezésére, és a tervezési szempontból releváns információk leszűrésére;

#### Képes megtalálni az adott körülmények leginkább releváns beépítési- és lakástípusokat;

#### Képes műszaki szempontokat integrálni a tervezés során.

### Attitűd

(7.1.3.1. - Törekszik az esztétikai szempontokat és műszaki követelményeket egyaránt kielégítő, magas minőségű, harmonikus épületek és terek létrehozására. - Törekszik az épített környezet elemeit az emberi léptékhez és mértékekhez igazítani. - Törekszik a problémák felismerésére, a kreativitásra, új megoldások keresésére, az intuíció és módszeresség közötti egyensúlyra).

(7.1.3.2. - Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére, új termékek, szerkezetek, technológiák megismerésére. - Törekszik önmaga megismerésére, munkáját megfelelő önkontroll mellett végzi, törekszik a felismert hibák kijavítására).

(7.1.3.3. - Kezdeményező, törekszik az építészeti tevékenységhez kapcsolódó feladatok megosztására, munkacsoportok létrehozására).

(7.1.3.4. - Törekszik az építészmérnöki szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra. - Tiszteli a hagyományokat, felismeri és védi az épített környezet, a társadalom és a kisebb közösségek meglévő értékeit. Saját munkáját úgy végzi, hogy ezek fejlődését, továbbélését segítse).

(7.1.3.5. - A munkája során előforduló minden helyzetben törekszik a jogszabályok és etikai normák betartására, követi a munkahelyi egészség és biztonság, a műszaki, jogi és gazdasági szabályozás előírásait).

#### Együttműködik az ismeretek bővítése során az oktatókkal és hallgatótársaival;

#### folyamatos ismeretszerzéssel törekszik a tudása bővítésére;

#### nyitott a társtudományok (urbanisztika, szociológia, környezetpszichológia) iránt;

#### törekszik a lakhatási értékek iránt érzékeny építészeti felfogás kialakítására;

#### törekszik az esztétikailag igényes, magas minőségű építészeti tervek készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség

(7.1.4. - Szakmai problémák során önállóan és kezdeményezően lép fel. - Felelősséggel irányít szakmai gyakorlatának megfelelő méretű munkacsoportot, ugyanakkor képes irányítás mellett dolgozni egy adott csoport tagjaként. - Munkáját személyes anyagi és erkölcsi felelősségének, és az épített környezet társadalmi hatásának tudatában végzi).

#### és munkatársaival együttműködve is törekszik a magas színvonalú munkára;

#### nyitottan fogadja a megalapozott kritikai észrevételeket, és maga is képes építő kritika megfogalmazására;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért, valamint az esetleges csoportmunka során létrehozott alkotásokért felelősséget vállal.

## Oktatási módszertan

Csoportmunkában és egyénileg végzett anyaggyűjtés, forrásfeldolgozás, és értékelés. Egyénileg végzett tervezési gyakorlat oktatói konzultációval, A terveket melyek a beépítéstől a lakástervekig átfogó konstrukciót jelent a félévközi prezentációk során a hallgatók bemutatják, a tanköri oktatók szóban értékelik.

## Tanulástámogató anyagok

### Szakirodalom

Bitó János: Lakóházak tervezése:

<http://www.tankonyvtar.hu/hu/tartalom/tamop412A/2011-0055_lakoepuletek_tervezese/index.html>

Perényi Tamás (szerk.): Többlakásos házak:

<http://www.tankonyvtar.hu/hu/tartalom/tamop412A/2011-0055_tobblakasos_hazak/index.html>

Perényi Tamás (szerk.): Alacsony, sűrű beépítésű lakóházak:

<http://www.tankonyvtar.hu/hu/tartalom/tamop412A/2011-0055_alacsony_suru_beepitesu/ch09.html>

### Jegyzetek

az adott tervezési témához kapcsolódó források gyűjteménye (félévenként változó)

### Letölthető anyagok

további elektronikus segédanyagok a tantárgy, illetve a tanszék honlapján

# A tantárgy tematikája

* Halmazok szövetek gyűjtése elemzése egyénileg és csoportmunkában
* a kis „telep” vagy „halmaz” koncepciójának kialakítása
* az szövet értékelése analízise csoportmunkában
* a tervezett beépítés bemutatása és közös értékelése
* lakóegységek koncepciójának kialakítása, prezentációja és értékelése
* tervezés egyéni konzultációval
* beépítési és lakóegység vázlattervének kialakítása, prezentációja és értékelése
* továbbtervezés egyéni konzultációval
* beépítés és valamennyi lakóegység végleges 3D tervének szerkesztése és grafikai kidolgozása
* tervbeadás és értékelés

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### A gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját a gyakorlatokon bemutatott anyagok összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Részteljesítmény-értékelés* (a továbbiakban koncepcióterv): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyéni munkában készített koncepcióterv; annak tartalmát, követelményeit, beadási határidejét, értékelési módját az előadó és az évfolyamfelelős együttesen határozzák meg.;

#### *Részteljesítmény-értékelés* (a továbbiakban vázlatterv): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyéni munkában készített vázlatterv; annak tartalmát, követelményeit, beadási határidejét, értékelési módját az előadó és az évfolyamfelelős együttesen határozzák meg.

#### *Részteljesítmény-értékelés* (a továbbiakban féléves terv): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyénileg készített féléves terv; annak tartalmát, követelményeit, beadási határidejét, értékelési módját az előadó és az évfolyamfelelős együttesen határozzák meg.

## Teljesítményértékelések részaránya a minősítésben

### A féléves érdemjegyet a szorgalmi időszakban végzett három teljesítményértékelés átlaga adja.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. koncepcióterv | 10% |
| 2. vázlatterv | 20% |
| 3. féléves terv | 70% |
| összesen: | ∑ 100% |

### A félévközi érdemjegy a részteljesítmények átlaga, melyet a hallgató egyéb szorgalmi teljesítménye kis mértékben (20%) befolyásolhat

## Érdemjegy megállapítás

| félévközi részérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### A TVSZ szerint.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×6=72 |
| felkészülés a teljesítményértékelésekre | 2x14=28 |
| rajzfeladatok elkészítése | 1x80=80 |
|  |  |
| összesen: | ∑ 180 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.